খলিফা আবু বকর খলিফা অবস্থায় ১২ হিজরীতে ওমরাহ করার উদ্দেশ্য মক্কায় তশরীফ আনলে নিজের পুরাতন বাড়িতেও যান। তখন তার পিতা আবু কুহা-ফা নিজের ঘরের সামনে কতিপয় যুবককে নিয়ে বসেছিলেন তখন লোকেরা বলল আপনার পুত্র  বর্তমান খলীফা আবু বকর আসছেন। ছেলেকে দেখে তিনি খুশীতে ডগমগ হয়ে উঠে দাঁড়ান। এদিকে আবু বকর তার পিতার সাথে তাড়াতাড়ি সাক্ষাতের জন্য আগে বাড়তে থাকেন। অতঃপর তিনি যখন তাঁর পিতাকে দাঁড়ানো অবস্থায় দেখতে পেলেন তখন তিনি বললেন, হে আমার পিতা! আপনি দাঁড়াবেন না একথা বলে তিনি উটটাকে না বসিয়ে উটের পিঠ থেকেই লাফ দিয়ে পড়লেন যাতে তার বৃদ্ধ পিতাকে দীর্ঘক্ষণ দাঁড়িয়ে না থাকতে হয় (মুনতাখাব কাঞ্জুল উম্মা-ল, ২য় খন্ড, ১৬৯ পৃষ্ঠা, স্বিফাতুস স্বফ্অহ্ ১ম খন্ড, ৯৮ পৃষ্ঠা)।